**BASES MTE 2023**

**ORGANITZACIÓ**

La Regidoria d’Educació de l’Ajuntament de

Palma organitza la Mostra de Teatre Escolar

2023, en el marc del Programa d’activitats Palma

Educa.

**CATEGORIES**

Hi poden participar grups d’educació especial,

educació primària, secundària, batxillerat i centres de formació de teatre jove.

**INSCRIPCIÓ**

**Abans del 28 d’octubre de 2022,** la

persona responsable del grup haurà de

presentar la butlleta d’inscripció, amb les

dades del centre actualitzades, a la Regidoria

d’Educació a l’adreça electrònica mariajosep.aguilo@palma.cat

**No podem assegurar la participació als grups que**

**presentin la butlleta una vegada finalitzat el**

**termini**.

Si hi ha més sol·licituds de les que els teatres municipals poden atendre en el període establert, se’n farà una selecció amb els següents criteris:

* Dia de presentació de la sol·licitud
* màxim de grups per centre
* valoració del curs anterior
* previsió d’ocupació de la sala per part del públic

Per altra banda, cal tenir en compta que un dels objectius de **la MTE és esdevenir un element afavoridor de l’ús i aprenentatge de la llengua catalana**, per la qual cosa, l’organització reservarà el 80% per a les obres representades en català. Es recomana fer les obres en aquesta llengua.

Una vegada establert l’ordre de puntuació per a cada un dels teatres es comunicarà quins són els centres que hi podran participar i quins queden en llista d’espera i per quin ordre. Els que estan en llista d’espera per un dels teatres, podran accedir a un altre teatre que tengui disponibilitat, si és del seu interès.

El no compliment dels terminis establerts en aquestes bases pot suposar la pèrdua de la prioritat en la selecció, cas que hi hagi llista d’espera.

**REALITZACIÓ**

La Mostra de Teatre Escolar es realitzarà **del**

**13 de març al 16 de juny de 2023**, als teatres

municipals Catalina Valls, Xesc Forteza i Mar

i Terra.

**CONDICIONS DE PARTICIPACIÓ**

La finalitat de l’organització de la MTE és la d’obrir els teatres municipals als centres educatius de Palma, posant-los a l’abast dels equips que utilitzen el teatre com a eina educativa.

Volem acostar els infants i adolescents al món màgic del teatre, per tal de que puguin gaudir de tot el que els pot aportar i també per formar-los com a públic responsable, educat i respectuós.

És necessari que es faci un bon ús dels recursos municipals i que les obres siguin de prou qualitat per a ser presentades a la ciutadania.

Per això demanam als grups un mínim de condicions i de compromís. També tenint en compta que hi pot haver més grups que la capacitat de cada un dels teatres en el període establert i que volem donar prioritat a aquells que assumeixin un major compromís i que duguin a terme una bona proposta educativa que promogui els valors de col·laboració i treball en equip, de dedicació i compromís, respecte als docents i als adults que treballen per a la MTE, als companys, a les instal·lacions i recursos, a la nostra cultura, a les normes bàsiques de comportament i a la qualitat artística.

L’incompliment d’aquestes condicions de participació pot suposar la pèrdua de la prioritat en la selecció cas que hi hagi llista d’espera.

\_ Enviau la butlleta d’**inscripció abans del 28 d’octubre**

**de 2022** a mariajosep.aguilo@palma.cat degudament emplenada

\_ **Cada grup ha de venir acompanyat obligatòriament i com a mínim per dues persones responsables**, una

per a suport a cabina i una per a suport rere

l’escenari; i vetllar per a que el grup pugui gaudir i aprofitar al màxim aquesta experiència educativa.

Si es provoquen desperfectes al material o a les instal·lacions,

el centre n’haurà d’assumir les despeses.

\_ **La durada de l’obra no pot ser inferior a 30 minuts ni superior a 70**

\_ **Presentació de la fitxa de l’obra per al programa de la Mostra abans**

**del 13 de gener.** Continguts: títol, sinopsi,

repartiment, direcció, col·laboracions,

tarja de presentació, llengua, públic recomanat.

\_ **Presentació d’una fotografia del grup amb el vestuari de l’obra abans del 13 de gener** per incloure-la al programa.

\_ **Revisió de les dades que figuraran al**

**programa** (febrer 23) i indicació de les correccions necessàries.

\_ **Presentació de la fitxa de necessitats**

**escenogràfiques,** 3 setmanes abans

de l’assaig al teatre corresponent.

**\_ Abans de la posada en escena de l’obra cal que els docents, tant del grup que durà a terme la representació, com dels grups escolars que assistiran com a públic, facin un acurat treball educatiu amb l’alumnat en relació a tot el que significa i aporta el teatre, així com també a les normes bàsiques de comportament i respecte que cal mantenir.**

\_ **Teniu cura del material d’escenografia i**

**vestuari**, també en ser al teatre.

L’organització no es fa responsable dels

materials deteriorats allà a causa del mal

emmagatzemament.

\_ **Sessió matinal**. Especifiqueuel nombre de places que

reserva el vostre centre per a la sessió

matinal de la vostra obra, tan aviat com

tengueu la data d’actuació. Cal un ús responsable dels recursos, per la qual cosa si no podeu ocupar el 70% de l’aforament a la sessió matinal, us concedirem només la sessió d’horabaixa. Això correspon a 109 cadires al MiT, 140 al CV i 252 al XF

\_ **Salutació**. En finalitzar cada representació, la persona responsable haurà de fer una salutació final, agraint als infants o adolescents i a les seves famílies la implicació, a la Regidoria d’Educació per a l’organització de la MTE i als tècnics, personal de sala, responsables i en general a la Regidoria de Cultura per la cessió del teatre. Així mateix indicarà al públic que abandoni la sala i que les felicitacions als infants o adolescents que han fet l’obra, es faran fora del recinte.